**POUK SLOVENŠČINE NA DALJAVO ZA 9. RAZRED; PETEK, 3. 4. 2020**

**DRAMATIKA: Ivan Cankar: Kralj na Betajnovi**

**Pozdravljeni, devetošolci!**

**Prejšnjo uro ste ponovili o značilnostih literarne vrste DRAMATIKA in v zvezek prepisali miselni vzorec iz DDK, v SDZ pa rešili 1. nalogo na str. 207. Preverite, kako ste bili uspešni; nalogo po potrebi popravite ali dopolnite!**

**REŠITEV SDZ 207/1.**

Ivan Cankar: Kralj na Betajnovi

1. Za dramska besedila je značilno, da so pisana po

vlogah, dogajanje je prikazano tako, kot da prav

v tem trenutku poteka pred gledalčevimi očmi,

informacije o tem, kako se osebe na odru obnašajo,

so zapisane v didaskalijah.

 **Omenili smo že, da se je Ivan Cankar uveljavil tudi kot dramatik. V njegovih dramskih delih so družbeni povzpetniki brezobzirni, hinavski in so v hipu pripravljeni spremeniti svoje prepričanje, če pričakujejo, da jim bo to v korist.**

**Stiska malih ljudi jih ne prizadene.**

**Med najbolj znana Cankarjeva dramska dela sodi Kralj na Betajnovi.**

**Preberite odlomek iz zgoraj omenjene drame (Tretje dejanje) v SDZ na str. 207/ 2. naloga.**

Lahko si za popestritev dneva doma razdelite vloge in berete (ali zaigrate) odlomek glasno.

**Vi bodite vsekakor režiser, ki dodeli vloge! Tudi sebi lahko dodelite katero.**

**Po branju/igranju v zvezek za književnost odgovorite na vprašanje:**

**Kakšno sporočilo nosijo didaskalije? Pod naslov: Ivan Cankar: Kralj na Betajnovi (drama)**

**Če ste pozabili, kaj so didaskalije, vam bo na to vprašanje odgovoril »molj« na str. 207.**

**Odgovore mi posredujte na moj e-naslov:** irena.pak@os-dobrna.si

**Želim vam uspešno, ustvarjalno in prijetno delo ter mnogo zdravja.**

**Irena Pak**